b'\n_START_ARTICLE_\nHarriet Taylor Mill\n_START_SECTION_\nObra\n_START_PARAGRAPH_\nTret d\'alguns articles publicats en el diari angl\xc3\xa8s Monthly Repository, Taylor va publicar poques obres pr\xc3\xb2pies al llarg de la seva vida. No obstant aix\xc3\xb2, va llegir i comentar tot el material produ\xc3\xaft per John Stuart Mill (que, en la seva autobiografia, va afirmar que Harriet fou la coautora de la majoria dels llibres i articles que van ser publicats sota el seu nom, afegint que "quan dues persones tenen del tot en com\xc3\xba el seu pensament i les seves especulacions, \xc3\xa9s de poca import\xc3\xa0ncia, en relaci\xc3\xb3 amb la q\xc3\xbcesti\xc3\xb3 de l\'originalitat, qui d\'ells dos sost\xc3\xa9 la ploma")._NEWLINE_Harriet i Taylor tamb\xc3\xa9 van escriure junts Early Essays on Marriage and Divorce (traudu\xc3\xaft com Els primers assajos sobre el matrimoni i el divorci) l\'any 1832._NEWLINE_ _NEWLINE_Una carta escrita per Mill l\'any 1854 suggereix que Taylor era refract\xc3\xa0ria a ser descrita com a coautora dels seus llibres i articles per la possible resposta a un text filos\xc3\xb2fic que fos publicat nom\xc3\xa9s sota el nom de Mill en comparaci\xc3\xb3 al fet que hagu\xc3\xa9s sigut publicat sota el nom d\'ambd\xc3\xb3s autors. _NEWLINE_Mill solia referir-se a ella com a una contribuent molt valuosa per a gran part de la seva obra, especialment en el llibre titulat On Liberty (tradu\xc3\xaft com Sobre la llibertat), llibre que dedicaria a Taylor quan fou publicat el 1859, un any m\xc3\xa9s tard de la mort de Harriet.'